ທ່ານນາງ Suu Kyi ຈະເຂົ້າກຳຕຳແໜ່ງ ‘ທີ່ສູງກວ່າ ປະທານາທິບໍດີ’ ຖ້າພັກ NLD ຊະນະ ການເລືອກຕັ້ງ
ບົດບັນຍັດລັດຖະທຳມະນູນສະບັບນຶ່ງ ຫ້າມບໍ່ໃຫ້ບັນດາຜູ້ສະໝັກ ທີ່ມີຄູ່ສົມລົດ ເປັນຄົນເກີດ ຢູ່ຕ່າງປະເທດ ແລະ/ຫຼື ມີລູກເຕົ້ານຳກັນ ເປັນປະທານາທິບໍດີໄດ້.
ຜູ້ນຳຝ່າຍຄ້ານຂອງມຽນມາ ທ່ານນາງ Aung San Suu Kyi ກ່າວວ່າ ຖ້າພັກຂອງທ່ານນາງ ໄດ້ຮັບໄຊຊະນະການເລືອກຕັ້ງ ໃນທ້າຍສັບປະດານີ້ ທ່ານນາງຈະເຂົ້າຮັບຕຳແໜ່ງ  ເພື່ອລີກລ່ຽງການຫ້າມ ບໍ່ໃຫ້ທ່ານນາງມີຕຳ ແໜ່ງນັ້ນ ທ່ານນາງ Aung San Suu Kyi ໄດ້ຈັດກອງປະຊຸມຖະແຫລງ ຂ່າວ ເມື່ອຕອນເຊົ້າວັນພະຫັດມື້ນີ້ ຊຶ່ງທ່ານນາງ ໄດ້ປະກາດແຜນ ການຂອງເພິ່ນ ແຕ່ບໍ່ໄດ້ບັນລະຍາຍເຖິງລາຍລະອຽດ ທ່ານນາງ ເວົ້າພຽງແຕ່ວ່າ ທ່ານນາງ Aung San Suu Kyi ໄດ້ຖືກຫ້າມ ຈາກການຮັບຕຳແໜ່ງ ໂດຍບົດບັນຍັດ ລັດຖະທຳມະນູນສະບັບນຶ່ງ ທີ່ວ່າ ບັນດາຜູ້ສະໝັກ ທີ່ມີຄູ່ສົມລົດ ເປັນຄົນທີ່ເກີດ ຢູ່ຕ່າງ ປະເທດ ແລະ/ຫຼື ມີລູກເຕົ້ານຳກັນ ຈະບໍ່ສາມາດເປັນປະທານາທິບໍດີໄດ້ ໃນລະຫວ່າງ ການໃຫ້ຄຳເຫັນຂອງທ່ານນາງ ຕໍ່ສື່ມວນຊົນ ທ່ານນາງຍັງກ່າວວ່າ ເພິ່ນມີ ຄວາມເປັນຫ່ວງກ່ຽວກັບວ່າ ບັນດາເຈົ້າໜ້າທີ່ເລືອກຕັ້ງວ່າ ຈະມີມາດຕະການຮັບມື ທີ່ ເໝະສົມ ກັບຂໍ້ກ່າວຫາຕ່າງໆ ຂອງຄວາມບໍ່ຖືກຕ້ອງ ໃນການກະກຽມ ການລົງຄະແນນ ສຽງ ໃນວັນອາທິດຈະມາເຖິງນີ້ ແຕ່ທ່ານນາງ ກ່າວຕື່ມອີກວ່າ ມັນມີຄວາມສຳຄັນ ທີ່ພັກ ຂອງທ່ານນາງ ຈະຈັດຕັ້ງລັດຖະບານ  ຖ້າພັກສັນນິບາດແຫ່ງຊາດ ເພື່ອ ປະຊາທິປະໄຕ ໄດ້ຮັບໄຊຊະນະ